[{"text_idx": "#000000", "text": "UN rimarkis Esperanton en la lingvotago"}, {"text_idx": "#000001", "text": "UEA de jardekoj havas formalajn rilatojn kun la Ekonomia kaj Socia Konsilio de UN, sed malofte Esperanto ricevas atenton de la UN-instancoj. Sojle al la hodiau\u0306a Tago de la Gepatra Lingvo tamen la komunika sekcio de UN unuafoje inkluzivis mesag\u0302on de UEA en sia c\u0302iusemajna komuniko al neregistaraj organizaj\u0302oj."}, {"text_idx": "#000002", "text": "La c\u0302i-jara afis\u0302o de UEA por la lingvotago."}, {"text_idx": "#000003", "text": "La Internacia Tago de la Gepatra Lingvo estis proklamita la 21-an de februaro 1999 lau\u0306 propono de Unesko al la Unuig\u0302intaj Nacioj. Je tiu dato en 1952 en Pakistano dum manifestacio por oficialigo de la bengala lingvo estis mortigitaj sep junuloj."}, {"text_idx": "#000004", "text": "Universala Esperanto-Asocio kutimas atentigi pri la Tago de Gepatra Lingvo per diverslingvaj retaj afis\u0302oj kaj komuniko, kiun oni tradukas al diversaj lingvoj. La c\u0302i-jara komuniko deklaras interalie jenon:"}, {"text_idx": "#000005", "text": "La c\u0302efa celo de la Internacia Tago de la Gepatra Lingvo estas emfazi la edukajn avantag\u0302ojn de uzado de la gepatra lingvo en lernejoj, precipe elementaj lernejoj. Infanoj lernas legi kaj skribi pli rapide en lingvo kiun ili plene scipovas. Ili spertas malavantag\u0302on se ili devas komenci sian lernadon en lingvo kiun ili ne scipovas, parte au\u0306 komplete."}, {"text_idx": "#000006", "text": "UEA kredas je edukado por c\u0302iuj en lingvoj kiujn ili komprenas, je lingva justeco en c\u0302iuj ties aspektoj kaj en mondo pli paca pro edukado kaj interkompreno. Nia Asocio laboras tiucele en c\u0302iu angulo de la mondo, kunligite de la Internacia Lingvo Esperanto. Ni alvokas al Unuig\u0302intaj Nacioj, Unesko kaj c\u0302iuj, kiuj kunlaboras por atingi dau\u0306ripovan mondon, ke ili plenumu Celon 4 por Dau\u0306ripova Evoluigo kaj la scion, egalecon, justecon kaj perspektivon kiun tia atingo alportus."}, {"text_idx": "#000007", "text": "Tiu komuniko en Esperanto, en la angla kaj en la franca estis alligita al la informa letero, kiun la Departemento de Monda Komunikado de UN c\u0302iusemajne dissendas al neregistaraj organizoj."}, {"text_idx": "#000015", "text": "\u2013 Memevidente, se niaj komunikoj tus\u0302as la g\u0302ustajn nervojn c\u0302e UN, venas reagoj, se ne ne. Ni faras nian eblon. Dank\u2019 al la bonega kunlaboro de Renato Corsetti kaj multaj aliaj, tiu reago estis nur unu el inter pluraj, kiuj venis kaj venas de diversaj instancoj tra la mondo koncerne la Tagon de Gepatra Lingvo. Per tia kunlaboro kiun Renato organizis, multo estas atingebla. Ni klopodos dau\u0306re sekvi tiun vojon. La venonta speciala tago de UN kiun ni nun priatentas estas Internacia Virina Tago (8 marto)."}]